12 Ha se hore re lokela ho ba le lintho tse ngata hore re amohele baeti. (Bala Luka 10:41, 42.) Ha mor’abo rona e mong a bua ka nakong eo eena le mohats’a hae e neng e sa tsoa ba baromuoa o re: “Re ne re sa le bacha, re se na boiphihlelo re bile re hloloheloa hae. Mantsiboeeng a mang mohats’a ka o ne a hlile a hlolohetsoe hae ’me le boiteko ba ka ba ho mo thusa ha boa ka ba atleha. Ha hora ea bosupa e fetile ka metsotso e 30 ha e-ba le motho ea kokotang monyako. E ne e le morali’abo rona ea neng a tl’o amohela baromuoa. O ne a re tletse le lilamunu tse tharo. Re ile ra kopa hore a kene eaba re mo fa metsi. Ka mor’a moo, re ile ra etsa tee. Ka nako eo, re ne re sa tsebe Seswahili ’me le eena a sa tsebe Senyesemane. Re thabile haholo hore ebe re ile ra ba le monyetla oa ho bopa setsoalle le Lipaki tsa moo.”